כימיה עם היין 

כימיה עם יין:
הקדמה:
הכימיה משמשת ביום יום כלי עזר בתהליכי הכנת מוצרים שונים.
בדיקת התכונות הפיסיקליות והכימיות של חומר הגלם היא בעלת חשיבות מרובה להחלטות המתקבלות לגבי אופן השימוש בחומר הגלם ולגבי טיב המוצר המתקבל.
ניסוי מקדים: התכונות השונות של תירוש ענבים.
ציוד וחומרים:
40 גר' ענבים אדומים
כוס כימית 250 מ"ל-בתוכה הענבים
מים מזוקקים
משורות 50 מ"ל\10 מ"ל, מבחנות ארלנמאייר בנפח 50 מ"ל
כותש לענבים
פיפטת פסטר חד פעמית
מדבקות, נייר טישו עדין לניגוב העדשה
רפרקטומטר
קומקום
בוחש מגנטי
נייר pH

מהלך הניסוי:
1.ריסקנו היטב את הענבים בעזרת הכותש החשמלי.
2.בעזרת הפיפטה טפטפנו מעט מהתירוש שנוצר לאחר כתישת הענבים על נייר ה-PH   

תוצאות: 4.5= pH

3.מדדנו את אחוז הסוכר על ידי שימוש ברפרקטומטר.
שאבנו טיפת נוזל וטפטפנו על הרפרקטומטר  
הגבול עמד של 23.
את התוצאה חילקנו ב-1.8 . אחוז הסוכר בתירוש עומד על 12.77%
4.הכנסנו לארלנמייר את השמרים ו20 מ"ל מים בטמפרטורת 45 מעלות.
5. הכנסנו מגנט והפעלנו את הבוחש המגנטי.
מדדנו 20 מ"ל תירוש שהכנו והוספנו לתערובת.
סגרנו את הארלנמייר עם הפקק שמחובר למד הלחץ ומדדנו את הלחץ בפרקי זמן שווים:
5 דקות, 10 דקות, 15 דקות, 20 דקות.

תוצאות:
	זמן (דקות)
	לחץ (מ"מ כספית)

	0
	0

	5
	37

	10
	91

	15
	164

	20

שאילת השאלות :
1.כיצד משפיעה כמות השמרים על תסיסת היין?
2.כיצד משפיעה טמפרטורת המים על תסיסת היין ?
3. כיצד משפיעה כמות הסוכר על תסיסת היין ?
4.כיצד סוגים שונים של ענבים משפיעים על תהליך תסיסת היין ?
5.כיצד סוגים שונים של שמרים ישפיעו על תהליך תסיסת היין ?

שאלת החקר :
כיצד משפיעה טמפרטורת המים על תסיסת היין?

השערה : ככל שטמפרטורת המים גבוהה יותר הלחץ בכלי בזמן תסיסת היין עולה.
בסיס מדעי להשערה :
שמרים את פטריות חד תאיות פקלטטיבות כלומר פטריות שיכולות לבצע נשימה אוירנית ואל אוירנית (זאת אומרת השמרים יכולים לחיות גם עם נוכחות חמצן וגם ללא נוכחות חמצן ).
השמרים מפיקים את האנרגיה שלהם עי פירוק סוכר ומתרבים עי הנצה פליגה או רבייה מינית .
בתסיסת יין מתרחשת תסיסה כהלית כיוון שבענבי היין קיים אחוז מסוים של סוכר .
 התסיסה הכוהלית היא תהליך פירוק של מולקולות גלוקוז בלא נוכחות חמצן על ידי שמרי יין. בתהליך זה מולקולת הגלוקוז מפורקת לשתי מולקולות פירובט (גליקוליזה), שמפורקות לאחר מכן למולקולות אתנול. בסך הכול נוצרות בתהליך מכל מולקולת גלוקוז שתי מולקולות אתנול, שתי מולקולות ATP (שהיא ניצולת מועטה של אנרגיה לעומת 38 מולקולות ATP בתהליך הנשימה האווירנית) ובנוסף נפלטות גם שתי מולקולות פחמן דו-חמצני. ככל שכמות שמרי היין גדלה כך קצב פליטת הפחמן הדו-חמצני גדל.
טמפרטורת המים מעלה את קצב התגובה, מכיוון שמעלה את האנרגיה הקינטית של המגיבים.
ייווצרו יותר התנגשויות פוריות ולכן ייווצרו יותר תצמידים משופעלים בזמן קצר יותר.
לכן, ככל שהטמפרטורה עולה קצב התגובה עולה ונוצר יותר CO2 שמעלה את הלחץ בכלי.
המשתנה הבלתי התלוי - טמפרטורת המים
המשתנה תלוי - לחץ בכלי התגובה מ"מ/Hg 
גורמים קבועים – 
1. סוג הענבים
2. כמות הענבים
3. סוג השמרים
4. סוג הכלים
5. תנאי הסביבה
6. זמן הניסוי – 5 דקות

רשימת ציוד וחומרים – 
4 כוסות כימיות עם 20 גרם ענבים        4 פיפטות חד פעמיות
4 כוסות כימיות עם שמרים                  קומקום
4 ארלנמייאר                                    גיגית עם קרח
מד לחץ                                           משורה
שעון עצר
מהלך הניסוי -  
ריסקנו היטב את הענבים שקבלנו בעזרת כותש אלקטרוני לאחר מכן הכנסנו לארלנמייר את השמרים והוספנו 20 מ"ל מים וערבבנו היטב עד לקבלת תרחיץ הומוגני. לאחר מכן מדדנו במשורה 20 מ"ל של תערובת הענבים והוספנו גם אותם.
חזרנו על תהליך זה 4 פעמים עם משתנה אחד של טמפרטורת המים:
5 מעלות, 25 מעלות, 42 מעלות, 79 מעלות.
אופי מדידה של משתנה תלוי הוא – מדידה בעזרת מד לחץ.
סגרנו את הבקבוקים עם פקק המחוברת למד לחץ ובמשך 5 דק ובדקנו את הלחץ שנוצר בתוך הבקבוק שבו תרחש תהליך התסיסה לבסוף כתבנו תצפיות ותוצאות הניסוי.
ניסוי בקרה -  ניסוי מקדים שבו השתמשנו במים בטמפרטורת 40-45 מעלות. 
הבקרה היא פנימית השוואתית.
תצפיות 
לפני הניסוי: בכל הכוסות תכולה שווה של ענבים בצבע אדום-סגול ושמרים בצבע חום.
בזמן הניסוי: בטמפרטורות נמוכות (0) הלחץ לא עלה וכמו כן גם בטמפרטורת החדר (25).
בטמפרטורות גבוהות יותר הלחץ עלה במהירות.
אחרי הניסוי: בטמפרטורות הנמוכות לא נוצר לחץ בכלי ולכן היה קושי לשחרר את הפקק. בנוסף התירוש לא התערבב לגמרי עם השמרים. בטמפרטורות הגבוהות נוצר לחץ בכלי ולכן היה קל לשחרר את הפקק, בנוסף התירוש והשמרים התערבבו לגמרי.
תוצאות :  
	מספר מבחנה 

	טמפרטורת המים (מעלות סלציוס)
	לחץ (מ"מ)

	1

	0
	10

	2

	25
	52

	3

	42
	83

	4
	79
	157






הסבר על הגרף-
בגרף ניתן לראות כיצד הטמפרטורה של המים משפיעה על הלחץ בכלי וככל שהיא יותר גבוהה כך גם רמת הלחץ עולה.
דיון מסכם – 
תגובת תסיסה :
C6H12O6(g) → 2C2H5OH(l) + 2CO2(g)
ככל שטמפרטורת המים גבוהה יותר , ריכוז  הפחמן הדו חמצני גדל כך גם רמת הלחץ עלתה ותסיסת היין מהירה יותר.
השערתנו הייתה נכונה.
ככל שטמפרטורת המים גבוהה יותר, כך רמת הלחץ עלתה ולכן ניתן לראות שבאלנמייר שבו טמפרטורת המים הייתה 79 ניתן היה לראות את הרמה הגבוהה ביותר של לחץ.
במהלך הניסוי הכרנו מכשירים חדשים מד לחץ, ארלנמייר, רפרקטומטר ועוד אשר היו מאוד מעניינים.
נהנינו מכל האביזרים המחודשים והרבים שקיבלנו, אשר לא קיימים בבית הספר, שאיתם היינו יכולים לדייק בניסוי.
ולמדנו הרבה דברים על יין, שנמצא בחיי היום יום שלנו.
תוקף מסקנות:
המסקנות שלנו תקפות רק לתחום המדידות שקבענו ולניסוי ורק לתנאים שהיו קיימים בזמן הניסוי. לכן המסקנות מתאימות ונכונות רק לתחום הניסוי ויתכן שבתנאים ובתחומים אחרים של מדידות היינו מגיעים למסקנות אחרות.
גורמים אשר יכולים לגרום לאי דיוק – 
1.ניעור יתר של המבחנות מה שגרם לפער גדול בין התוצאות
2.המבחנות לא היו מספיק אטומות.

הצעות לשיפור הניסוי – 
1. חזרה על הניסוי כמה פעמים ולעשות ממוצע .
2. אטימת המבחנות בצורה טובה יותר
3. להקפיד על גורמים קבועים.
4. זמן כתישה-היה קשה להקפיד עליו בגלל פעילות לקויה של הכותש. 

ביבליוגרפיה – הרצאה במכון ויצמן
ויקיפדיה – שמרים
הכימיה שבנינו



השפעת טמפרטורת המים על הלחץ בכלי התגובה

0	25	42	79	10	52	83	157	טמפרטורה (מעלות סלציוס)


לחץ (מ"מ/כספית)

